विमान ने शंघाई से उड़ान भरी और 11 घंटे की सैन फ्रांसिस्कों की उडा़न से पहले सियोल में रुका. सैन फ्रांसिस्को के एयरपोर्ट पर अकसर कोहरे की वजह से विमान उतारना मुश्किल होता है लेकिन शनिवार को मौसम बहुत अच्छा था, साफ आसमान में चमकता सूरज और हल्की हवाएं. विमान के यात्रियों में चीन, दक्षिण कोरिया, अमेरिका, कनाडा, भारत, जापान, वियतनाम और फ्रांस के नागरिक थे. इनमें 70 चीन छात्रों का एक दल भी था जो समर कैंप के लिए जा रहा था.